钦定古今图书集成/方舆汇编/职方典/第1220卷 > 《安平所志》
## 钦定古今图书集成/方舆汇编/职方典/第1220卷 > 《安平所志》

迎恩山　、望高山　、得胜山　，俱未详载。立雪峰　，在所治。

观音洞　，在所南三里许。空旷轩敞，类九谿仙侣洞，而明爽过之。悬崖削壁，凝结缀旒，千态万状。初入一层，后竖甬壁，两旁通户。壁后石髓所滴盛莲花盘。蜿蜒而下，为第二层；又下为第三。

层前阻深潭，由石崖倾侧缘过，历三潭数里许，通所东门下。入者闻城内喧哗鸡犬声。